คุณครับวันจันถูกแมวข่วนฉีดยาวันอังคารแต่วันพุธมือสบัดเข้าไปโดนฟันหมาทำให้แผลเล็กน้อยทีนิ้วโป้ง ถ้าไปฉีดRIGวันนี้ทันไหมครับ พอดีเมือวานมันโดนตอนดึกอ่ะครับ อีกยังก็ล้างแผลช้าด้วยครับ
สวัสดีค่ะ หากถูกแมวข่วนไปเมื่อวันจันทร์ และได้ไปฉีดวัคซีนพิษสุนัขบ้าเข็มแรกในวันอังคาร และวันพุธมือสะบัดไปโดนฟันของสุนัขดังกล่าว ไม่จำเป็นต้องฉีดวัคซีนเพิ่มหรือเริ่มต้นฉีดวัคซีนใหม่ ให้ไปฉีดตามกำหนดนัดเดิมค่ะสำหรับแผลที่มือนั้น หากไม่มีเลือดออก ไม่จำเป็นต้องฉีดอิมมูโนโกลบูลินค่ะ แต่หากมีเลือดออก อาจต้องพิจารณาฉีดอิมมูโนโกลบูลิน โดยหากไม่เกิน 7 วันนับจากวันที่เริ่มฉีดวัคซีนไปเข็มแรก ยังสามารถไปฉีดได้ทันอยู่ค่ะอย่างไรก็ตาม หากสุนัขเป็นสุนัขเลี้ยง ซึ่งเลี้ยงเฉพาะแต่ในเขตบ้าน และได้รับการฉีดวัคซีนป้องกันพิษสุนัขบ้าทุกปีมาต่อเนื่องอย่างน้อย 2 ปี อาจไม่จำเป็นต้องไปฉีดอิมมูโนโกลบูลินก็ได้ค่ะ